คนกรุงสนขายประกันพ.ย.แห่สอบ5พันราย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — สมาคมประกันชีวิตไทยเผยเดือน พ.ย. คน กทม.แห่สอบตัวแทนมากสุดกว่า 5,000 ราย
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า เดือน พ.ย. 2553 มีผู้สมัครสอบความรู้เพื่อขอรับใบอนุญาตเป็นตัวแทนประกันชีวิตทั่วประเทศ 1.09 หมื่นคน ลดลง 8.38% จากเดือน พ.ย. 2552 โดยมีผู้เข้าสอบ 7,940 คน และสอบผ่าน 4,911 คน หรือ 61.85% ของผู้เข้าสอบ
“กรุงเทพฯ มีผู้สมัครสอบ 5,203 คน สูงสุด อันดับที่ 2 เชียงใหม่ 701 คน ที่ 3 ขอนแก่น 588 คน ที่ 4 ชลบุรี 327 คน และที่ 5 สงขลา มี 260 คน” นางบุษรา กล่าว
นางบุษรา เปิดเผยว่า สำหรับยอดสะสมในช่วงเวลา 11 เดือนที่ผ่านมา มีผู้สมัครสอบรวมทั้งสิ้น 1.22 แสนคน ลดลง 8.20% จากระยะเดียวกันของปีก่อน มีผู้เข้าสอบ 8.99 หมื่นคน และสอบผ่าน 5.74 หมื่นคน หรือ 63.85% ของผู้เข้าสอบ
ทั้งนี้ เนื่องจากลูกค้าในเขตกรุงเทพฯ ยังมีกำลังซื้อสูง โดย 6 เดือนแรกปี 2553 ประชาชนภาคกลาง รวมถึงกรุงเทพฯ ซื้อประกันมากที่สุด มีเบี้ยรับรวม 8.04 หมื่นล้านบาท จากเบี้ยรับรวมทั้งระบบ 1.13 แสนล้านบาท